CELEX: 32017D0487
Language: da
Date: 2017-03-17 00:00:00
Title: Kommissionens gennemførelsesafgørelse (EU) 2017/487 af 17. marts 2017 om ændring af beslutning 2005/51/EF for så vidt angår den periode, hvor jord forurenet med pesticider eller persistente organiske miljøgifte kan indføres i Unionen med henblik på rensning (meddelt under nummer C(2017) 1693)

21.3.2017   
            
            
               DA
            
            
               Den Europæiske Unions Tidende
            
            
               L 75/32
            
         KOMMISSIONENS GENNEMFØRELSESAFGØRELSE (EU) 2017/487
   af 17. marts 2017
   om ændring af beslutning 2005/51/EF for så vidt angår den periode, hvor jord forurenet med pesticider eller persistente organiske miljøgifte kan indføres i Unionen med henblik på rensning
   
      
         (meddelt under nummer C(2017) 1693)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, første afsnit, første led, og
   ud fra følgende betragtninger:
   
               (1)
            
            
               I henhold til artikel 4, stk. 1, i direktiv 2000/29/EF sammenholdt med del A, punkt 14, i bilag III til direktivet må jord med oprindelse i visse tredjelande ikke føres ind i Unionen.
            
         
               (2)
            
            
               Ved Kommissionens beslutning 2005/51/EF (2) blev medlemsstaterne midlertidigt bemyndiget til, på visse særlige betingelser, at dispensere fra disse bestemmelser om jord forurenet med pesticider eller persistente organiske miljøgifte, når den importeres med henblik på rensning og behandling på særlige forbrændingsanlæg til farligt affald.
            
         
               (3)
            
            
               Nogle medlemsstater har anmodet om en forlængelse af bemyndigelsen til at dispensere fra denne bestemmelse. Ud fra informationerne indsendt af medlemsstaterne i henhold til beslutning 2005/51/EF viser det sig, at ved brug af denne dispensation er de særlige betingelser i nævnte beslutning tilstrækkelige til at hindre indslæbning af skadegørere til Unionen, og de er blevet overholdt. Derfor er der ingen plantesundhedsrisiko forbundet med den aktivitet, beslutning 2005/51/EF omfatter.
            
         
               (4)
            
            
               Dispensationsmuligheden bør derfor forlænges til den 31. december 2019.
            
         
               (5)
            
            
               Beslutning 2005/51/EF bør derfor ændres.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I artikel 1, stk. 2, i beslutning 2005/51/EF ændres »28. februar 2017« til »31. december 2019«.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 17. marts 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens beslutning 2005/51/EF af 21. januar 2005 om bemyndigelse af medlemsstaterne til midlertidigt at dispensere fra visse bestemmelser i Rådets direktiv 2000/29/EF for import af jord forurenet med pesticider eller persistente organiske miljøgifte med henblik på rensning (EUT L 21 af 25.1.2005, s. 21).